Document ID: /fineweb-2-swissfilter-quality_10-filterrobots/filtered/02821.jsonl.gz/152

FUE (folicular unit excision) metoda presađivanja kose predstavlja minimalno invazivnu i najsuvremeniju metodu transplantacije kose. Folikuli predstavljaju nakupine dlaka koje rastu zajedno. Najčešće su na jednoj folikularnoj jedinici 1-4 dlake, prosječno 2.5 dlake.
Kod transplantacije kose vrlo je bitno da zahvat izvodi adekvatno educirano i iskusno osoblje na čelu s liječnikom specijalistom za ovaj zahvat, da bi rezultat bio najbolji mogući.
Kod nas u Poliklinici Maletić transplantaciju kose vodi dr. Ana Maletić, specijalist plastične, rekonstrukcijske i estetske kirurgije, koja je i član ISHRS-a (international society of hair restauration surgery) – međunarodno udruženje liječnika koji se bave transplantacijom kose. Članovi ovog društva mogu biti samo liječnici koji imaju veliko iskustvo i odlične rezultate u transplantaciji kose.
Prije tranplantacije kose
Njegujući prednosti individualnog pristupa, nastojimo uvijek s potencijalnim pacijentima organizirati prije operacijsku konzultaciju, koja može biti u našim Poliklinikama u Zagrebu ili u Daruvaru. Pri tome saznajemo detalje o zdravstvenom stanju pacijenta, gubitku kose, stanju ćelavosti unutar obitelji. Detaljno pregledamo vlasište, donorsku i primajuću regiju trihoskopskom kamerom, te procijenimo koliko je folikularnih jedinica potrebno transplantirati kako bi se dobio željeni rezultat.
Ukoliko pacijent živi daleko od naših Poliklinika i ne odgovara mu doći na pregled, može se prijeoperacijska konzultacija obaviti telefonom i email-om uz slanje fotografija vlasišta i podataka o zdravstvenom stanju, gubitku kose i stanju ćelavosti unutar obitelji.
U razgovoru s pacijentom objašnjavamo sve faze transplantacije kose od pripreme za zahvat, do oporavka.
Što ako pacijent živi daleko od Poliklinike dr. Maletić?
Ako pacijent želi možemo organizirati prijevoz do naših Poliklinika u Zagrebu ili u Daruvaru, te nazad. Također ako pacijent želi doći u Zagreb ili u Daruvar dan prije zahvata ili ostati nakon zahvata možemo organizirati smještaj u hotelu.
Čega se pacijent treba pridržavati prije transplantacije kose?
Dva tjedna prije transplantacije kose ne uzima se acetilsalicilna kiselina (Andol, Aspirin) niti vitamin E. Alkohol bi se trebao izbjegavati 3-4 dana prije zahvata, a konzumacije kave i čajeva 2 dana prije. Ukoliko se uzimaju neki lijekovi, svakako taj podatak treba prijaviti liječniku koji će prema djelovanju lijeka donijeti odluku može li se terapija nastaviti ili privremeno prekinuti. Ako je pacijent upotrebljavao Minoxidil, potrebno je dva tjedna prije zahvata prekinuti tretman.
Na dan transplantacije kose?
Na dan transplantacije kose pacijent dolazi u polikliniku gdje se obavlja procjena zdravstvenog stanja i detaljan pregled vlasišta trihoskopskom kamerom. Pacijent se nakon toga presvlaći u odjeću Poliklinike. Slijedi fotografiranje za medicinsku dokumentaciju te označavanje davajuće (donorske) i primajuće regije. Po potrebi i dogovoru skrati se kosa.
Zahvat transplantacije kose FUE metodom
Zahvat se radi u lokalnoj anestetziji i nije bolan. Donorska regija folikularnih jedinica je najčešće zatiljni dio vlasišta te područje iznad uški, iako se folikularne jedinice mogu uzet i s drugih regija tijela; brade, prsa, trbuha, nogu… Folikularne jedinice na kojima se nalaze 1-4 dlake vade se specijalnim uređajem koji je promjera 0.7-1mm, te se slažu na specijalne podloške. Na svaku podlošku se slaže po 50 folikularnih jedinica, tako da pacijent nakon završetka vađenja folikularnih jedinica može vrlo brzo i jednostavno provjeriti koliko je folikularnih jedinica zaista izvađeno.
Folikularne jedinice se za vrijeme dok su van tijela, čuvaju u specijalnoj otopini na određenoj temperaturi. Nakon što su se izvadile, folikularne jedinice se implantiraju u područje gdje kose nedostaje ili je prorijeđena, specijalnim mikro kirurškim instrumentima. Pri usađivanju folikularnih jedinica pazimo na kut i smjer rasta dlake. Folikularne jedinice se mogu transplantirati kako u područje vlasišta, tako i u područje obrva, brade odnosno gdje ih nedostaje. Cijeli zahvat se obavlja pod povećalima ili mikroskopom. Po potrebi naprave se i stanke za odmor i ručak pacijenta i osoblja.
Poslije transplantacije kose
Nakon zahvata pacijent može ići kući bez povoja. Preporuča se korištenje specijalnog spreja na vlasištu kroz tjedan dana. Prvih 7 dana treba paziti da se ne udari u glavu te bi bilo dobro nositi šilt-kapu. Fizičke aktivnosti treba izbjegavati 7 dana, a grupne sportove 2 tjedna nakon zahvata te plivanje i ronjenje 10 dana. Treći dan nakon transplantacije kose, kosa se pere s prepisanim šamponom. Nakon transplantacije, transplantirana kosa ispadne najčešće kroz desetak dana, te počne ponovno rasti 15-16 tjedana nakon transplantacije. Konačan rezultat je godinu dana nakon transplantacije kose.
Prednosti FUE metode
Prednosti FUE metode u usporedbi s drugim metodama transplantacije kose su odsustvo ožiljka u obliku linije na davajućoj regiji, vrlo brz oporavak nakon zahvata, prirodan izgled transplantirane kose, mogućnost postizanja velike gustoće transplantirane kose te minimalna mogućnost komplikacija. Ova metoda pruža mogućnost kako manjih tako i velikih mega zahvata. FUE metoda transplantacije kose može se ponavljati ovisno o potrebi.
PRP tretman vlasišta
PRP tretman vlasišta predstavlja vađenje krvi pacijenta u epruvetu, koja se nakon toga centrifugira u specijalnom uređaju. Pri tome se odvoji plazma s faktorima rasta. Plazma s faktorima rasta se zatim ubrizgava u vlasište. Vrlo bitno je adekvatno ubrizgati plazmu s faktorima rasta, na određenu dubinu, da bi se dobio najbolji rezultat. Ovaj tretman potiče rast kose i njeno jačanje, a također usporava i opadanje kose.
PRP tretman vlasišta se izvodi samostalno ili u kombinaciji s transplantacijom kose. Broj i učestalost ovih tretmana su individualni.